Jakovlev Jak-23

Jakovlev Jak-23 (ven. Яковлев Як-23, NATO-raportointinimi: Flora) on neuvostoliittolainen suihkuhävittäjä.http://www.muzeumlotnictwa.pl/zbiory_sz.php?ido=51&w=a Viitattu 9.2.2019. Vuonna 1947 ensilentonsa tehnyt ja 1949 esitelty kone oli ensimmäinen Jakovlev-suunnittelutoimiston tuotos, joka ylsi yli 900 km/h enimmäisnopeuteen (max.nop. 975 km/h). Nopeuden lisäys perustui paranneltuun voimalaitteeseen, Klimov RD500 -suihkuturbiinin, (joka oli Rolls-Royce Derwentin kopio) saatua merkittävän tehonlisäyksen (15.6 kN).http://www.samolotypolskie.pl/samoloty/1362/126/Jakowlew-Jak-23 Viitattu 10.2.2019. Samalla se oli viimeinen suorasiipinen neuvostohävittäjä.
pienoiskuva|Jakovlev Jak-23.

Konetyyppiä edelsivät Jakovlev Jak-15, jossa oli perinteinen kannuspyörällinen laskuteline sekä Jak-17, jossa oli tehty modernisointeja kuten uudenaikainen nokkapyörällinen laskuteline. Siiven muoto säilyi kaikissa lähes samana, jossa oli edeltäjissä ellipsisiipi - mutta Jak-23:ssa enemmän trapetsista siipimuotoilua. Siipien kärjissä olivat lisäpolttoainesäiliöt, jotka paransivat koneen kantamaa (1 200 km).

Aseistukseen kuuluivat edelleenkin vain pelkät 2x NR-23 konetykit, joihin kumpaankin oli 90 laukausta. Koneen pyrstö oli korotettu sekä peräevä edeltäjiään kookkaampi.Crosby,F., 2004: s. 124 MiG-15 päihitti kuitenkin tämän konetyypin lukuisissa suoritusarvoissa, tullen siten valituksi Varsovan liiton ensilinjan hävittäjäkoneeksi. Jak-23 pysyi silti tuotannossa aina vuoden 1951 alkuun, jolloin 3 prototyyppiä sekä 310 perustyypin tuotantoyksilöä oli valmistunut.
pienoiskuva|Jakovlev Jak 23:n projektiokuvat.

 Lähteet 


Viitteet

Aiheesta muualla
https://www.youtube.com/watch?v=bFXAdrJoQl0 (lyhyt youtube-video, kone USAF:n värein arviointia varten)

Luokka:Neuvostoliittolaiset hävittäjälentokoneet
Jak-023
Luokka:1940-luvun hävittäjälentokoneet